Arabinoza
Arabinoza je aldopentoza (monosaharidni šećer) koji sadrži pet atoma ugljika, kao i aldehidnu (CHO) funkcijsku grupu. Zbog načina biosinteze, većina prirodnih saharida ima "D"-formu. Drugim riječima, oni su strukturno jednaki D-gliceraldehidima. Pri označavanju šećera, D/L nomenklatura se ne odnosi na molekulske osobine optičke rotacije nego na njihovu strukturnu analogiju sa gliceraldehidom. Međutim, L-arabinoza je rasprostranjenija u prirodi od D-forme. Nalazi se kao komponenta biopolimera kao što su hemiceluloza i pektin. Operon L-arabinoze je veoma značajan u molekularnoj biologiji i genetičkom inženjerstvu. Klasični metod za organsku sintezu arabinoze iz glukoze je putem Wohlove degradacije.